Qui és Nisa?
Nisa és el nom de la nimfa que va tenir cura de Dionís a la cova de la muntanya mítica de Nisa, al costat de les seves germanes Ciseida, Èrato, Erifia, Bromia i Polimnia. Segons Diodor de Sicília, a la seva Bibliotheca Historica, era filla d'Aristeu.
Zeus, volent protegir al seu fill Dionís, concebut amb Sèmele, de les ires de la deessa Hera, el va encomanar a Hermes qui, al seu torn, el va confiar a les nimfes Nisíades, que tenien llar a la Muntanya Nisa. D'aquesta regió incerta també provenia Silè, que també va protegir Dionís, i que en fou el seu preceptor i, més tard, un lleial company.
En alguns relats, les Nisíades o nimfes de la muntanya Nisa, són confoses amb les Híades, o bé s'utilitza el terme (igual que també passa amb les denioinacions Atlántides o Dodónides) col·lectivament per a les Plèiades i les Híades, com a tutores del déu Dionís. Homer fa referència a aquestes nimfes en el seu himne XXVI, dedicat precisament a Dionís.
Durant el període hel·lenístic, a la deessa Nisa se la va personificar com la mainadera de Dionís, i es deia que fou enterrada a la localitat d'Escitópolis (Bet-Xean), a Palestina, que veu en Dionís el seu fundador.
Es pensa que moltes de les ciutats que porten el nom de Nisa o Nysa són en el seu honor, com per exemple podria ser la vila de Niça, a la Provença. També es va posar el seu nom a un asteroide: el (44) Nysa.
Més tard, el déu Zeus va transformar les nimfes en estels, com a agraïment, formant-ne una constel·lació.
La nimfa que va tenir cura de Dionís a la cova de la muntanya mística de Nisa.